
                                   כתב תביעה   


סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	819 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 



[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, את מוזמנת להגיש כתב הגנה בתוך 60 ימים מיום שהומצאה לך הזמנה זו. 

לתשומת ליבך, אם לא תגישי כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 








חלק 2: 

(1) בעלי הדין : 

1. התובע, יליד 21.03.1981, היה בכל הזמנים הרלבנטיים לתביעה זו הנוהג ו/או המשתמש ברכב הנושא מספר רישוי 708-55-501 (להלן:"הרכב").


2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת חובה, הצעת מחיר וקבלה על תיקון נזקי רכוש, מסומנים ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצות בגין הנזקים שנגרמו לו בתאונה.  

4. התובע, איש תוכנה ופיתוח בחברת הייטק, נעדר מעבודתו לאחר התאונה, נזקק להפוגות ממושכות במהלכה, ונגרמו לו הפסדי שכר.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 18.02.2025, היה הרכב אשר היה נהוג ע"י התובע מעורב בתאונה והתובע נפצע ונחבל בגופו (להלן: "התאונה").

8. התובע אשר קיווה כי הכאבים וההגבלה בתנועות הצוואר והגב יחלפו אחר מנוחה ונטילת משככי כאבים התבדה, בצר לו פנה לקבלת טיפול במסגרת קופת החולים, שם אובחנו חבלות והגבלה בתנועות הצוואר והגב תחתון, הוא הופנה לביצוע טיפולי פיזיותרפיה, רפואה משלימה, המשך מעקב אורתופדי, נטילת משככי כאבים ומנוחה.

9. כמצוות רופאיו ביצע התובע סדרת טיפולי פיזיותרפיה אינטנסיביים, ותרגילים לשיפור טווחי התנועה וחיזוק הגב, אולם למרות התמדתו, נותר עם כאבים והגבלה בטווחי תנועות הצוואר והגב והוחלט להפנותו להמשך טיפול רפואי וביצוע בדיקות הדמיה לאורך עמוד השדרה.

10. בדיקת רנטגן אליה הופנה הדגימה היצרות בחוליות עמוד השדרה הצווארי ויישר לורדוזיס והוחלט להפנותו לביצוע בדיקת CT לאורך עמוד השדרה.

11. בדיקת CT שבוצעה לתובע וכוונה לעמוד השדרה הדגימה בלט דיסק היקפי הגורם ללחץ על השק התקאלי הם היצרות בגובה 6C-5C. ובלטי דיסק הגורמים ללחץ על השק התקאלי בגבהים 4L-3L, 1S-5L. והתובע הופנה להמשך מעקב וטיפול שמרני וביצוע טיפולי רפואה משלימה.

רצ"ב תעודות רפואיות, מסומנות "כנספח 2".

12. מאז התאונה סובל התובע מכאבים והגבלה בתנועות הצוואר והגב מקושי בכיפוף וכריעה, מקושי בעמידה, הליכה וישיבה ממושכת, מקושי בהליכה בשטחים שאינם מישוריים, מקושי בריכוז, צידוד והטיה, מקושי בהירדמות ושינה רציפה, מכאבים, צורך בנטילת משככי כאבים והטיפולים בו צפויים להימשך גם בעתיד. 

13. התובע מפתח תוכנה בחברת הייטק, עבודה הכרוכה מעצם טיבה וטבעה בישיבה ממושכת ובריכוז, מתקשה מאז התאונה ומחמת תוצאותיה בביצוע עבודתו, נזקק להפוגות ממושכות במהלכה ונגרמו לו הפסדי שכר.

14. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

15. לאחר התאונה ומחמת תוצאותיה נזקק התובע לשימוש מוגבר במוניות, ולהסעות מיוחדות ויזקק לכך גם בעתיד.        
חלק 3 
16. להלן פירוט נזקי התובע:
1. נזק מיוחד:  
(1)  הפסדי השתכרות בעבר –			    	          120,500 ₪ 
(2)  עזרת הזולת בעבר –	           				              25,250 ₪  
(3)  הוצאות רפואיות ונסיעות לטיפולים בעבר –	          16,500 ₪ 
(4)  הסעות מיוחדות ושימוש מוגבר במוניות בעבר -            10,250 ₪

2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות בגין נסיעות בעתיד. 
(5)  פיצוי בגין נזקיו הלא ממוניים של התובע. 







פירוט העובדות המקנות סמכות לבית המשפט:
 
17. הנתבעת חייבת לפצות את התובע בהיותה מבטחת השימוש ברכב בעת התאונה.

18. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

19. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת. 

אשר על כן, מתבקש בית המשפט הנכבד להזמין את הנתבעת  לדין ולחייבה לפצות את התובע כמפורט לעיל, בצירוף ריבית חוקית מרבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.







                                                                                       __________________
						               אריאל פרייברג, עו"ד
								          ב"כ התובע



